	OSNOVNA ŠKOLA “12.DECEMBAR” SJENICA

	 Nastavni predmet:
	Matematika

	 Razred:
	VI

	 Datum realizacije:
	21.11.2025. godine

	Nastavna tema/oblast:
	Racionalni brojevi

	Nastavna jedinica:
	Svojstva sabiranja racionalnih brojeva

	Tip časa:
	Utvrđivanje

	Cilj časa:
	Upoznavanje sa svojstvima komutativnosti i asocijativnosti sabiranja u skupu racionalnih brojeva

	Očekivani ishodi 
na kraju časa:
	Učenik će biti u stanju da:
· sabira racionalne brojeve i pritom koristi svojstva za sabiranje racionalnih brojeva.

	Nastavne metode:
	Dijaloška, ilustrativna

	Nastavna sredstva:
	Udžbenik, digitalni udžbenik, zbirka, tabla, kreda (flomasteri)

	Oblici rada:
	Frontalni

	Međupredmetne kompetencije:
	Učenik razvija:
· kompetencije za celoživotno učenje;
· komunikaciju;
· digitalnu kompetenciju.

	Međupredmetno povezivanje:
	

	Ključni pojmovi:
	Sabiranje racionalnih brojeva, komutativnost, asocijativnost

	PRIKAZ MULTIMEDIJALNIH SADRŽAJA NASTAVNE JEDINICE

	MOGUĆI TOK ČASA

	Planirane aktivnosti nastavnika:
	Planirane aktivnosti učenika:

	Uvodni deo časa (5 minuta)

	U uvodnom delu časa analiziramo izradu domaćeg zadatka i otklanjamo eventualne nejasnoće koje su učenici imali prilikom izrade zadataka. Obnavljamo svojstva sabiranja prirodnih, celih brojeva, kao i pozitivnih racionalnih brojeva (razlomaka) i pitamo učenike da li se ta svojstva prenose i na skup racionalnih brojeva.
	· odgovara na postavljena pitanja nastavnika.

	Glavni deo časa (35 minuta)

	Nakon kraće diskusije zapisujemo na tabli:
Sabiranje racionalnih brojeva je komutativno i asocijativno. Za sve a, b i c iz Q važi: a + b = b + a, (a + b) + c = a + (b + c).
Pošto su iskustva pokazala da većina učenika i ne vidi potrebu za ponavljanjem ovih sadržaja i da se prenos ovih svojstava podrazumeva na skup racionalnih brojeva, trudimo se da izbor zadataka ne učini čas suvoparnim.
Još jednom učenicima ukazujemo na korist primene datih pravila pri računanju brojevnih vrednosti pojedinih izraza izradom 5. primera. Da bismo čas učinili interesantnijim, organizujemo takmičenje učenika u brzom računanju napamet (9. zadatak). Troje učenika koji najbrže usmeno odrede vrednost datih izraza, bivaju oslobođeni domaćeg zadatka. Nakon što rešimo 10. zadatak, u kome se podsećamo kako promena sabirka utiče na promenu zbira, obrađujemo dobro poznatu „piramidu”, u kojoj svako polje predstavlja zbir susednih polja koja se nalaze ispod datog polja. Izradom 13. zadatka utiremo put ka nešto ozbiljnijim matematičkim pojmovima poput aritmetičkog brojevnog niza primenom svojstava sabiranja. Obrađujemo još jedan interesantan zadatak (14. zadatak) kojim bi trebalo privući pažnju učenicima da sprovedu odgovarajuća izračunavanja, da sabiraju date racionalne brojeve i da onda određuju suprotan broj datog zbira. Ovaj zadatak se rešava direktnom primenom tvrđenja datog ispred njega – dva racionalna broja su suprotna ako je njihov zbir broj nula. Do ovog trenutka učenici znaju samo za obrat ovog tvrđenja. Na ovo tvrđenje ćemo se pozvati kasnije (pre usvajanja množenja) da bismo pokazali da su za sve racionalne brojeve a i b vrednosti izraza a − b i a − b suprotni brojevi, kao i vrednosti izraza a + b i −a − b. 
	· prati uputstva nastavnika;
· učestvuje u diskusiji;
· daje promišljene odgovore na postavljena pitanja;
· analizira i zaključuje;
· rešava zadatke (9, 10, 11, 13. i 14. zadatak iz Udžbenika) uz pomoć nastavnika;
· postavlja pitanja.

	Završni deo časa (5 minuta)

	U završnom delu časa još jednom ponavljamo pravila za svojstva sabiranja racionalnih brojeva, a potom zadajemo domaći zadatak.
Domaći zadatak
Zbirka: zadaci 75 i 81.

	· odgovara na pitanja koja se odnose usvojene sadržaje iz nastavne jedinice.



	Izgled table
Tablu koristimo racionalno, trudimo se da bude pregledna, ispisujemo rešenja primera i zadataka koje obrađujemo na času.

	[image: ]

	




	Načini provere 
ostvarenosti ishoda:
	· posmatranje učeničkog učešća, zaključivanja i odgovaranja na postavljena pitanja;
· analiziranje uspešnosti učenika u rešavanju zadataka.

	OKVIR ZA PREISPITIVANjE OSTVARENOG ČASA:
· Da li mi je adekvatan izbor načina provere ostvarenosti ishoda?
· Da li sam planirao/-la adekvatne aktivnosti učenika?
· Da li je bilo odstupanja/poteškoća prilikom ostvarivanja planiranog?
· Šta bih promenio/-la?

